open-index/open-wikipedia-markdown huggingface dataset:
સુદાન

right|150px
right|200px
thumb|
**સુદાન** (હિંદી:**सूडान**), આધિકૃત રીતે સુદાન ગણરાજ્ય, ઉત્તર પૂર્વ આફ્રિકામાં સ્થિત એક દેશ છે. આ આફ્રિકા તથા અરબ જગતનો સૌથી મોટો દેશ છે, આ ઉપરાંત ક્ષેત્રફળના હિસાબથી જોતાં સુદાન દુનિયાનો દસમો સૌથી મોટો દેશ છે. આ દેશ ઉત્તર દિશામાં મિસ્ર, ઉત્તર પૂર્વ દિશામાં લાલ સાગર, પૂર્વ દિશામાં ઇરિટ્રિયા અને ઇથિયોપિયા, દક્ષિણપૂર્વ દિશામાં યુગાન્ડા અને કેન્યા, દક્ષિણ પશ્ચિમ દિશામાં કાંગો લોકતાન્ત્રિક ગણરાજ્ય અને મધ્ય આફ્રિકી ગણરાજ્ય, પશ્ચિમ દિશામાં ચાડ અને પશ્ચિમોત્તર દિશામાં લીબિયા સ્થિત છે. દુનિયાની સૌથી લાંબી નદી નીલ નદી, દેશને પૂર્વી તથા પશ્ચિમી હિસ્સામાં વિભાજિત કરે છે. આ દેશની રાજધાની ખાર્તૂમ શહેરમાં આવેલી છે.
સુદાન દુનિયાના કેટલાક એવા ગણતરીના ચુનંદા દેશોમાં સામેલ છે, જ્યાં આજે પણ ઈ. સ. પૂર્વે 3000 વસેલા માનવોની પેઢીઓ પોતાનું અસ્તિત્વ બચાવીને વસવાટ કરે છે. યુનાઇટેડ કિંગડમના શાસનમાંથી ઈ. સ. ૧૯૫૬ના વર્ષમાં સ્વતંત્રતા પ્રાપ્ત કર્યા બાદ સુદાનને ૧૭ વરસ લાંબા ગૃહ યુદ્ધનો સામનો કરવો પડ્યો, જેમાંના અરબી અને ન્યૂબિયન મૂળની બહુમતીવાળા ઉત્તરી સુદાન અને ઈસાઈ તથા એનિમિસ્ટ નિલોટ્સ બહુમતીવાળા દક્ષિણી સુદાનની વચ્ચે જાતીય, ધાર્મિક તથા આર્થિક યુદ્ધ છેડાયું હતું.

## બાહ્ય કડીઓ 
* sudan.gov.sd , સુદાન સરકારનું અધિકૃત વેબસાઇટ
* સુદાનના રાષ્ટ્રપ્રમુખનું અધિકૃત વેબસાઇટ 
* રાજ્યના મુખ્ય વડા અને કેબીનેટ સભ્યો 
* 
* પ્રાચીન સુદાન: નુબીયા (Nubia) .
* સુદાન  from *UCB Libraries GovPubs*
* 
* 
* Humanitarian information coverage on ReliefWeb

શ્રેણી:દેશ
શ્રેણી:આફ્રિકા
જેપર (તા. ચુડા)

**જેપર (તા. ચુડા)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા ચુડા તાલુકામાં આવેલું એક  ગામ છે. જેપર ગામના લોકોનો મુખ્ય વ્યવસાય ખેતી, ખેતમજૂરી તેમજ પશુપાલન છે. આ ગામમાં મુખ્યત્વે ઘઉં, જીરુ, મગફળી, બાજરી, ચણા, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

 

શ્રેણી:ચુડા તાલુકો
કોરડા (તા. ચુડા)

**કોરડા** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા ચુડા તાલુકામાં આવેલું એક ગામ છે. કોરડા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, તલ, મગફળી તેમ જ દૂધની ડેરી જેવી સવલતો પ્રાપ્ય થયેલી છે. ગામમાં બાપા સિતારામની મઢુલી પણ આવેલી છે.

## પરિવહન 
ગામનું નજીકનું રેલવે સ્ટેશન ચુડા (૨૦ કિમી), બસ ડેપો સુરેન્દ્રનગર (૫૦ કિમી) અને હવાઇ મથક અમદાવાદ (૧૫૦ કિમી) છે.

શ્રેણી:ચુડા તાલુકો
મહિનો

**મહિનો** એ સમયની ગણતરીનું એક પરિમાણ છે. સામાન્ય રીતે વિશ્વનાં અલગ પંચાંગ પ્રમાણે ૧ (એક) વર્ષના બારમા ભાગને મહિનો ગણવામાં આવે છે.

ભારતમાં પ્રચલિત વિક્રમ સંવત, શક સંવત અને ગ્રેગ્રોરિયન કેલેન્ડર પ્રમાણેના મહિનાઓ નીચે મુજબ છે:

શ્રેણી:સમય
જયશંકર પ્રસાદ

**મહાકવિ**ના રૂપમાં સુવિખ્યાત એવા **જયશંકર પ્રસાદ** (૧૮૮૯-૧૯૩૭) હિંદી સાહિત્યમાં એક વિશિષ્ટ સ્થાન ધરાવે છે. *તિતલી*, *કંકાલ* અને *ઇરાવતી* જેવી નવલકથાઓ તથા *આકાશદીપ*, *મધુઆ* અને *પુરસ્કાર* જેવી નવલિકાઓ એમના ગદ્ય લેખન ક્ષેત્રે અપૂર્વ ઊંચાઇઓ દર્શાવે છે. કાવ્ય સાહિત્યમાં *કામાયની* બેજોડ કૃતિ છે. કથા સાહિત્ય ક્ષેત્રમાં પણ એમનું યોગદાન મહત્ત્વપૂર્ણ રહ્યું છે. ભાવના-પ્રધાન વાર્તાઓના લેખન કાર્યમાં તેઓ અનુપમ હતા. એમના પાંચ વાર્તા-સંગ્રહ, ત્રણ નવલકથા (ઉપન્યાસ) તથા લગભગ બાર જેટલા કાવ્ય-ગ્રંથ ઉપલબ્ધ છે. 

## જીવન 
એમનો જન્મ ૩૦મી જાન્યુઆરી, ૧૮૯૦ના રોજ વારાણસી નગરમાં થયો હતો. એમણે પ્રારંભિક શિક્ષણ આઠમા ધોરણ સુધી લીધું, પરંતુ ઘરે રહી સંસ્કૃત, અંગ્રેજી, પાલી, પ્રાકૃત ભાષાઓનું અધ્યયન કરતા. ત્યાર બાદ એમણે ભારતીય ઇતિહાસ, સંસ્કૃતિ, દર્શન, સાહિત્ય તથા પુરાણ કથાઓનું એકનિષ્ઠ સ્વાધ્યાય શરુ કર્યું. એમના પિતા દેવી પ્રસાદ તમાકુ અને છીંકણી (સુંઘની)નો વ્યવસાય કરતા હતા, આથી એ સમયમાં વારાણસી ખાતે એમનો પરિવાર સુંઘની સાહૂના નામથી પ્રસિદ્ધ હતો.

૧૪મી જાન્યુઆરી, ૧૯૩૭ના રોજ વારાણસી શહેર ખાતે એમનું અવસાન થયું હતું.

શ્રેણી:વ્યક્તિત્વ
શ્રેણી:હિંદી સાહિત્યકાર
શ્રેણી:૧૯૩૭માં મૃત્યુ
વર્ધા નદી

**વર્ધા નદી** (મરાઠી: वर्धा, તેલુગુ: వార్ధా నది) એ ભારત દેશના મધ્ય ભાગમાં આવેલા વિદર્ભ પ્રદેશની સૌથી મોટી અને મહત્વની નદી છે. આ નદી મધ્ય પ્રદેશ રાજ્યના મધ્યમાં આવેલી સાતપુડ઼ા પર્વતમાળામાંથી નીકળી નાગપુર નગરથી ૭૦ માઇલ ઉત્તર-પશ્ચિમ દિશામાંથી નિકળે છે. મુખ્યત્વે દક્ષિણ-પૂર્વ દિશામાં આ નદી મહારાષ્ટ્ર રાજ્યમાંથી પસાર થઇને મહારાષ્ટ્ર તથા આંધ્ર પ્રદેશ સીમા પર, ચાંદા જિલ્લા (મહારાષ્ટ્ર રાજ્ય)માં આવેલા સિવની સ્થાન પર, વેનગંગા નદી સાથે મળી જાય છે. આ બંન્ને નદીઓના સંગમ પછી નદીનું નામ **પ્રાણહિતા નદી** થઇ જાય છે, કે જે ગોદાવરી નદીની સહાયક નદી છે. વર્ધા નદીની મુખ્ય સહાયક નદી **પેનગંગા નદી** છે. આ નદી એક કપાસ ઉત્પાદક ક્ષેત્રના મધ્ય ભાગમાંથી વહે છે. વર્ધા નદીની કુલ લંબાઈ ૨૯૦ માઇલ જેટલી છે.

શ્રેણી:મહારાષ્ટ્રની નદીઓ
શ્રેણી:મધ્ય પ્રદેશની નદીઓ
દેરડી કુંભાજી (તા. ગોંડલ)

**દેરડી કુંભાજી (તા. ગોંડલ)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા ગોંડલ તાલુકામાં આવેલું એક ગામ છે. દેરડી કુંભાજી લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી, બેંક તેમ જ દૂધની ડેરી જેવી સવલતો પ્રાપ્ય થયેલી છે. ગામમાં આઈસ્ક્રીમનાં બે કારખાનાં આવેલા છે.

શ્રેણી:ગોંડલ તાલુકો
શ્રેણી:સૌરાષ્ટ્ર
સિસોદીયા (અટક)

:*આ લેખ રજપૂતોમાં વપરાતી અટક વિષે છે. સિસોદીયા રજપૂત વંશ માટે સિસોદીયા લેખ જુઓ.*

**સિસોદિયા**  રાજસ્થાનથી આવેલા રાજપૂતોના વંશજ છે, જે ગુજરાતના પોરબંદર તેમજ જામનગર જિલ્‍લામાં આવીને આહિર તેમજ મહેર જ્ઞાતિમાં ભળી ગયેલા.

## કુળદેવી 
સિસોદિયા જ્ઞાતિના કુળદેવી ભાણવડ પાસેના ધુમલી ગામમાં આવેલાં શ્રી વિજવાસણ માતાજી છે, જેમનું સ્થાનક આભાપરા ડુંગર પર આવેલું છે.

શ્રેણી:સમાજશાસ્ત્ર
શ્રેણી:જ્ઞાતિ
ખીજદળ

ખીજદળ રાણાવાવ તાલુકાનું એક નાનકડુ ગામ છે. મીણસર નદિના કાંઠે આવેલુ આ ગામ ખુબજ રણીયામણુ છે જ્યાં આહિર, મહેર, કોળી, રબારી, દલીત, વગેરે મુખ્‍ય જ્ઞાતીઓ હળીમળીને રહે છે. પોરબંદર થી રાજકોટ જતા હાઇ-વે નં ૮-બી પર પોરબંદરથી ૩૭ કિ.મી. દુર રાણા કંડોરણા પછી ખીજદળ ગામનું બસ સ્‍ટેશન આવે છે. હાઇ-વે નં.૮-બી થી ડોઢ કિ.મી. અંદર આ ગામ આવેલુ છે. ખીજદળમાં મુખત્‍વે લોકો ખેતી આધારીત છે.

શ્રેણી:રાણાવાવ તાલુકો
બૌદ્ધ ગુફાઓ, ખંભાલીડા

**ખંભાલીડા બૌદ્ધ ગુફાઓ** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લાના ગોંડલ તાલુકાના ખંભાલીડા ગામે આવેલી બૌદ્ધ ગુફાઓ છે. આ ગુફાઓ તાલુકા મથક ગોંડલથી આશરે ર૦ કી.મી. જેટલા અંતરે આવેલી છે.

જાણીતા પુરાતત્વશાસ્ત્રી પી. પી. પંડ્યાએ આ બૌદ્ધ ગુફાઓની શોધ ઇ.સ. ૧૯૫૮માં ખંભાલીડાના પાદરમાં આવેલી ટેકરીઓમાં કરી હતી. હાલમાં તેની દેખરેખ ગુજરાત સરકારનું પુરાતત્વ ખાતું કરે છે. આ ગુફાઓ ચૂનાના ખડકોમાં કોતરીને બનાવવામાં આવી છે. અહીં ત્રણ ગુફાઓ આવેલી છે, જેમાંની મધ્યની ગુફા સ્તૂપ ધરાવે છે, જે ચૈત્ય ગુફા તરીકે ઓળખાય છે. ચૈત્ય ગુફાની બંને બાજુ બોધિસત્વની મૂર્તિઓ આવેલી છે. ડાબી બાજુની મૂર્તિ કદાચ અશોક વૃક્ષ નીચે પાંચ શિષ્યો અને એક સ્ત્રી સાથી સાથેના પદ્મપાણિની છે. તેની ડાબી બાજુએ વક્ષ જેવો વામન હાથમાં છાબડી સાથે ઊભો છે. જમણી બાજુની મૂર્તિ વજ્જપાણિની છે, જે પણ અશોક જેવા વૃક્ષની નીચે ઊભેલા શિષ્યો સાથેની છે. સ્ત્રીની મૂર્તિ જુનાગઢની ઉપરકોટની ગુફાઓ જેવો પહોળો પટ્ટો ધરાવે છે. તે કુષાણ-ક્ષત્રપના છેલ્લા સમયગાળા જેવી છે તેમજ અન્ય મૂર્તિઓ પાછલા આંધ્ર પ્રકારની છે. આ ગુફાઓ ૪ થી ૫મી સદીની મનાય છે.

ડાબી બાજુએ એક ઊંડી અને વિશાળ ગુફા આવેલી છે જેનું પ્રવેશદ્વાર ખૂલ્લું છે. તે કદાચ સાધુઓના ધ્યાન માટે વપરાતી હોઇ શકે છે.

Buddha Caves in Rajkot District.jpg|ગુફાઓ
Khambhalida Buddhist Caves.jpg|ગુફાઓ

## પૂરક વાચન 
* 

## સંદર્ભો
## બાહ્ય કડીઓ 
* ખંભાલીડાની બૌદ્ધ ગુફાઓ વિશે માહિતી રાજકોટ સીટી ગાઇડ ડોટકોમ પર
* ખંભાલીડાની બૌદ્ધ ગુફાઓ વિશે માહિતી ગુજરાત દેશ ડોટકોમ પર

 
શ્રેણી:જોવાલાયક સ્થળો
શ્રેણી:બૌદ્ધ ધર્મ
શ્રેણી:ગોંડલ તાલુકો
શ્રેણી:રાજ્ય સંરક્ષિત સ્મારક
શ્રેણી:ગુજરાતની ગુફાઓ
સોનોગ્રાફી પરીક્ષણ

right|thumb|300px| સોનોગ્રાફી પરીક્ષણ માટેનું મશીન
**સોનોગ્રાફી** એટલે ધ્વનિનાં મોજાંઓ દ્વારા શરીરનાં આંતરિક અંગોનું પરીક્ષણ.

સોનોગ્રાફી, અલ્ટ્રા-સોનોગ્રાફી અથવા અલ્ટ્રા સાઉન્ડ તરીકે પણ પ્રચલિત છે. આમાં ખાસ મશીન દ્વારા અવાજનાં મોજાં ઉત્પન્ન કરી, માનવશરીરમાં મોકલવામાં આવે છે. આ મોજાંઓ શરીરના વિવિધ ભાગો દ્વારા પરાવર્તિત થઇ પાછા મશીનમાં જાય છે, જ્યાં કોમ્પ્યુટર દ્વારા પૃથક્કરણ થઇ ચિત્રોમાં ફેરવવામાં આવે છે અને મશીનના પડદા પર આ ચિત્ર જોવા મળે છે.

## ઇતિહાસ 
સોનોગ્રાફી અથવા ધ્વનિનાં મોજાંના ગુણધર્મો ઉપર આધારિત મશીનનો સૌપ્રથમ ઉપયોગ બીજા વિશ્વયુદ્ધના સમયમાં પાણીમાં ડૂબેલી સબમરીન શોધવા માટે કરવામાં આવ્યો હતો. તબીબી વિજ્ઞાનમાં સૌપ્રથમ ઉપયોગ પ્રોફેસર ડોનાલ્ડ દ્વારા ઈ. સ. ૧૯૭૨માં કરવામાં આવ્યો હતો. આથી જ પ્રોફેસર ડોનાલ્ડ સોનોગ્રાફીના પિતામહ ગણાય છે.

## બાહ્ય કડીઓ 
* What is Ultrasound Imaging? 
* American Institute of Ultrasound in Medicine Professional Association 
* About the discovery of medical ultrasonography
* History of medical sonography (ultrasound)
* Procedures in Ultrasound (Sonography) for patients, from RadiologyInfo.org
* The Global Library of Women's Medicine Imaging in Obstetrics and Gynecology Link. Non-profit offering freely downloadable expert material for healthcare professionals. 
* Careers in the vascular ultrasound field 
* Sonography of the female pelvic floor:clinical indications and techniques  Illustrate the clinical utility of this non-invasive diagnostic technique.
*  - a wiki article on becoming an ultrasound technician. 
* Image rich resource explaining principles of medical ultrasound 

શ્રેણી:તબીબશાસ્ત્ર
શ્રેણી:વિજ્ઞાન
શ્રેણી:Acoustics
શ્રેણી:Cardiology
શ્રેણી:Gynecology
શ્રેણી:Medical equipment
શ્રેણી:Medical imaging
શ્રેણી:Obstetrics
શ્રેણી:Radiology
શ્રેણી:Medical ultrasound
શ્રેણી:Medical physics
શ્રેણી:Physical therapy
ખીલ (રોગ)

**ખીલ** એ ત્વચામાં આવેલી તૈલી ગ્રંથિના કારણે થતો ત્વચાનો એક સામાન્ય રોગ છે. ખાસ કરીને યુવાનીની શરુઆતમાં આ રોગની શરુઆત થાય છે, યુવક અને યુવતીઓમાં આ રોગનું પ્રમાણ એકસરખું જોવા મળે છે. ખાસ કરીને ખીલ ચહેરા પર કપાળ, ગાલ અને નાકના ભાગમાં થાય છે, અને જો રોગની તિવ્રતા વધારે હોય તો.ખીલ ખભા, પીઠ અને હાથ-પગ પર પણ જોવા મળે છે.

## ખીલના પ્રકાર 
* સફેદ ખીલ (White Comedones)
* કાળા ખીલ (Black Comedones)
* બાળકોમાં થતા ખીલ (Infanitile Acne)
* પરુવાળા ખીલ (Acne putulosa)
* મોટા ગંઠાઇ ગયેલા ખીલ (Nodulo - Cystic Acne)

શ્રેણી:રોગ
શ્રેણી:તબીબીશાસ્ત્ર
શ્રેણી:વિજ્ઞાન
શ્રેણી:ત્વચા રોગ
બ્રુસ લી

thumbnail|બ્રુસ લી, ૧૯૬૭માં.

**બ્રુસ લી** (જુન ફાન, 李振藩,李小龙) સત્તાવીસમી નવેમ્બર, ૧૯૪૦ -  વીસમી જુલાઈ, ૧૯૭૩) અમેરિકામાં જન્મેલા, હોંગકોંગના ચીની, અભિનેતા, માર્શલ આર્ટ કલાકાર, દાર્શનિક, ફિલ્મ નિર્દેશક, પટકથા લેખક, વિંગ ચુનના અભ્યાસકર્તા અને જીત કૂન ડો અવધારણાના સંસ્થાપક હતા. ઘણા લોકો એમને વીસમી સદીના સૌથી પ્રભાવશાળી માર્શલ આર્ટના જાણકાર અને એક સાંસ્કૃતિક પ્રતિકના રુપમાં માને છે.

તેઓ હોલીવુડના અભિનેતા બ્રેનડન લી અને અભિનેત્રી શેનન લીના પિતા હતા. એમના નાના ભાઈ રોબર્ટ લી એક સંગીતકાર અને *ધ અંડરબર્ડસ* નામ ધરાવતા એક લોકપ્રિય બીટ્સ બેંડના એક સદસ્ય પણ હતા.

## સંદર્ભો 
શ્રેણી:વ્યક્તિત્વ
શ્રેણી:અભિનેતા
શ્રેણી:૧૯૪૦માં જન્મ
શ્રેણી:૧૯૭૩માં મૃત્યુ
મહમદ બેગડો

**સુલ્તાન અબુલ ફત્હ નસિરુદ્દીન મહેમુદશાહ ૧** (શાસનકાળ: ૨૫ મે ૧૪૫૮- ૨૩ નવેમ્બર ૧૫૧૧) એ **મહમદ બેગડા** ના નામથી પ્રસિદ્ધ ગુજરાતના મુઝફ્ફર વંશના રાજ્યકર્તા સુલ્તાન હતા. તેમણે જુનાગઢ અને પાવાગઢ એમ બે ગઢ જીત્યા હતાં તેથી બે ગઢ જીતનાર, બેગડા (બે ગઢા) નામ પડ્યું હતું. તેઓ ખૂબ ધાર્મિક હોઇ જાણીતા હતા. તેમના વિજયોથી, તેમણે માલવામાં તેના વિજય દ્વારા ગુજરાત સલ્તનતનો મહત્તમ વિસ્તાર કર્યો અને ૪૩ વર્ષ સુધી શાસન કર્યું. તેમણે પોતાને ઇલ્કાબો જેવા કે સુલ્તાન અલ્-બાર્ અને સુલ્તાન અલ્-બાહર્ અર્થાત "પૃથ્વીના સુલ્તાન, સમુદ્રના સુલ્તાન" થી નવાજ્યાં. તેમણે ચાંપાનેરને રાજધાની બનાવી હતી. તેમણે સરખેજ, રસુલાબાદ (સાજીદે મજીલ), વટવા, અમદાવાદ, ચાંપાનેર અને ધોળકામાં મસ્જિદ, રોજા વગેરે બનાવ્યાં.

## વિજયો
### ચાંપાનેર
તેમના એક શરૂઆતના વિજયોમાંથી એક કહી શકાય એવા ખીચી ચૌહાણ રાજપૂતોનો પાવાગઢ કિલ્લો સર કરવાનો પ્રયાસ કરવામાં આવ્યો હતો. યુવાન સુલ્તાને, ૨૦ મહિનાઓ સુધી ઘેરો નાખ્યા પછી, ૨૧ નવેમ્બર ૧૪૮૪માં કિલ્લો સર કર્યો. ત્યારબાદ તેમણે સલ્તનતની રાજધાની ચાંપાનેર ખસેડી જે તેમણે ફરીથી પાવાગઢ કિલ્લાની નાની ટેકરીઓ પર સંપુર્ણ વસાવી, જેને મુહમ્મદાબાદ નામ આપ્યું. આ શહેર વસાવતાં ૨૩ વર્ષ લાગ્યાં, અંતે આ શહેર ઇ.સ. ૧૫૩૫માં મુઘલ સમ્રાટ હુમાયુંના હુમલાઓમાં નાશ પામ્યું.

કહેવાય છે કે, ચાંપાનેર શહેરને તેનું નામ ચંપા નામના વૃક્ષથી, અથવા સમકાલીન ચંપારાજ કે જે અણહિલવાડના રાજા વનરાજ ચાવડા હતા તેમના પરથી પડ્યું મનાય છે. 

### મુંબઇ
સુલ્તાન બેગડાને બોમ્બે ટાપુ કોળી (માછીમાર) આદિજાતી પાસેથી કબજે કરી લેવા માટે શ્રેય આપવામાં આવે છે. જો કે ત્યારબાદ આ ટાપુ તેના વારસદાર બહાદુર શાહે ઇ.સ. ૧૫૩૫માં પોર્ટુગીઝોને સોંપ્યો હતો.

### મહેમુદાબાદ
તેમણે ઇ.સ. ૧૪૭૯માં મહેમુદાબાદ શહેર (જુનાગઢ)નો પાયો નાંખ્યો હતો. તેમણે નદીને સમાંતર પુરને ખાળતી મજબુત દિવાલોની રચના કરી, સુંદર મહેલ બંધાવીને શહેરની સુંદરતામાં વધારો કર્યો, સુંદર ઇમારતો અને વિશાળ બગીચા બંધાવ્યા.

## મહાન મહત્વાકાંક્ષાઓ
સુલ્તાન એક મહત્વકાંક્ષી વ્યકિત હતા, તેમણે ભારતમાં મુસ્લિમ વિજય માટે લશ્કરી સહાય મેળવવા માટે ઓટોમન સામ્રાજ્યનો અને કેરોના સુલ્તાનનો સંપર્ક કર્યો હતો. આ એ અરસાની વાત છે જ્યારે તેમના શાસનકાળ દરમિયાન વિખ્યાત દીવ યુદ્ધ થયું.

તેમના ધાર્મિક શિક્ષકોમાં ઇમામ અલ્ દિન 'અબ્દ અલ્ રહિમ' હતા. જે સૈયદ ઇમામ શાહ તરીકે જાણીતાં છે, તેમણે ઇમામ-શાહી પંથની સ્થાપના કરી હતી.

કેટલાંક યુરોપિયન સાહસિકોએ ભૂલભરેલા નામ "તુર્ક મહમુદ શાહ ૧" (બેગડા), "ઝેરી સુલ્તાન" હેઠળ તેમના વિષે લોકપ્રિય વાર્તાઓનો ફેલાવો કર્યો હતો અને તે સત્તરમી સદીની અંગ્રેજી કટાક્ષકાર સેમ્યુઅલ બટલરની પંક્તિ "કેમ્બે (હાલનું ખંભાત)નાં રાજકુવર નો દૈનિક ખોરાક નાનો ઝેરી સાપ, કલગીવાળી ઝેરી ગરોળી અને દેડકો છે." માટેનો સ્ત્રોત બની.

## મૃત્યુ
માનવામાં આવે છે કે સુલ્તાન ઇસ ૧૫૧૧માં કુદરતી રીતે મૃત્યુ પામ્યાં. તેઓને અહમદાબાદની દક્ષિણ-પશ્ચિમ સ્થિત સરખેજમાં આવેલી ભવ્ય સ્થાપત્ય સંકુલ ધરાવતી દરગાહ કે જે સરખેજ રોઝા કહેવાય છે ત્યાં તેમની રાણીની બાજુમાં દફનાવવામાં આવ્યા. 

## સંદર્ભ 
શ્રેણી:ગુજરાતનો ઇતિહાસ
શ્રેણી:ભારતીય સમ્રાટો
પાટણવાવ (તા. ધોરાજી)

**પાટણવાવ (તા. ધોરાજી)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા ધોરાજી તાલુકામાં આવેલું એક વિકસીત ગામ છે. ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં ઉચ્ચતર માધ્યમિક શાળા, પંચાયતઘર, આંગણવાડી, પોલીસ સ્ટેશન, જળ વિતરણ વ્યવસ્થા, પ્રાથમિક આરોગ્ય કેન્દ્ર, ટેલીફોન એક્સચેંજ, પોષ્ટ ઓફીસ, બેંક, દૂધની ડેરી, જૈન દહેરાસર સાથે ધર્મશાળા જેવી સવલતો પ્રાપ્ય થયેલી છે.

## ઇતિહાસ 
બ્રિટિશ શાસન સમયે પાટણવાવ ગોંડલ રજવાડા હેઠળ આવતું હતું અને કિલ્લેબંધ શહેર હતું.

## ભૂગોળ 
આ ગામમાં ઓસમ નામનો એક પર્વત આવેલો છે, જે ભારતમાં પરલાઈટ (Perlite) ખનીજનું એક માત્ર કેન્દ્ર છે. ત્યાં પાંડવો તેમના વનવાસ દરમિયાન રહ્યા હોવાનું મનાય છે. પાટણવાવ ધોરાજી શહેરથી ૨૩ કીલોમીટર, ઉપલેટાથી ૧૩ કીલોમીટર, માણાવદરથી ૨૧ કીલોમીટર તો રાજકોટ શહેરથી ૧૧૫ કીલોમીટરના અંતરે સારા પાકા રસ્તાથી જોડાયેલ છે. એ સરાસરી સમુદ્રની સપાટીથી ૬૮ મીટરની ઊંચાઈએ વસેલું ગામ છે.

## ધાર્મિક સ્થળો 
ઓસમ પર્વત પર ચાર મુખ્ય મંદિરો આવેલ છે. બે ભગવાન શ્રી શંકરને સમર્પિત છે, એક શ્રી ટપકેશ્વર મહાદેવ અને બીજુ શ્રી ભીમનાથ મહાદેવ જે ભીમકુંડ સમીપે આવ્યું છે. જૈન ધર્મના સોળમા તીર્થંકર શ્રી શાંતિનાથ ભગવાનનું દેરાસર ભીમનાથ મંદિર નજીક નૈસર્ગિક જગ્યાએ ઉભારવામાં આવેલ છે. સૌથી અગત્યનું ચોથુ મંદિર એટલે શ્રી માત્રીમાતાજીનું (શ્રી અંબાદેવી) મંદિર. કોઠારી કુટુંબના કુળદેવ શ્રી દેવશીબાપાનું સ્થાનક ભીમનાથ મહાદેવ જતા સૌંદર્યસભર પંચકોળીયા તળાવને કાંઠે આવેલ છે. ઓસમની તળેટીમાં પ્રથમ તીર્થંકર શ્રી રૂષભદેવનું દેરાસર આવેલ છે. આ દેરાસર શ્રી સિધ્ધચક્રના ગોળાકાર આકારમાં બનાવેલ હોવાથી અનોખું છે. ગામતળમાં શ્રી સીમંધરસ્વામી જૈન દેરાસર  આવેલ છે.

હિન્દુ પંચાંગ મુજબ દર વર્ષે શ્રાવણ વદી અમાસના રોજથી  ત્રણ દિવસ માટે લોકમેળો ઓસમની તળેટીમાં ભરાય છે.આ મેળા દરમ્યાન દૂર-સુદૂરથી લોકો પવિત્ર શ્રી માત્રીમાતાજીના દર્શન કરવા પહાડ પર જાય છે. આ ગામ જૈન અને હિન્દુ  પરીવારો માટે પવિત્ર યાત્રાધામ  છે.

## સંદર્ભ 
શ્રેણી:ધોરાજી તાલુકો
શ્રેણી:સૌરાષ્ટ્ર
અજમેર (તા. વીંછીયા)

**અજમેર (તા. વીંછીયા)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા વીંછીયા તાલુકામાં આવેલું એક ગામ છે. અજમેર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 
## ઇતિહાસ 
અજમેર નવાનગર રજવાડાંમાં ભળતા પહેલાં સ્વતંત્ર ખંડણી ચૂકવતું રજવાડું હતું. આ ૧૮૦૭ થી ૧૮૨૧ની વચ્ચે બન્યું, જ્યારે ગાયકવાડની સૌરાષ્ટ્રમાં આણ વર્તતી હતી. તે ચોટિલાથી ૧૨ માઇલના અંતરે આવેલું છે. અજમેરના ગરાસિયાઓ ખાચર કાઠીઓ હતા.

## સંદર્ભ 
10px આ લેખ હવે પબ્લિક ડોમેઇનમાં રહેલા પુસ્તકમાંથી લખાણના અંશો ધરાવે છે.: 

શ્રેણી:વીંછીયા તાલુકો
શ્રેણી:સૌરાષ્ટ્ર
આટકોટ (તા. જસદણ)

**આટકોટ (તા. જસદણ)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા જસદણ તાલુકામાં આવેલું એક મોટું ગામ છે. આટકોટ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, પંચાયતઘર, આંગણવાડી, દૂધની ડેરી, ફાર્મસી કોલેજ, છાત્રાલય જેવી સવલતો પ્રાપ્ય થયેલી છે. ગામમાં અંબા માતાજીનું મંદીર આવેલ છે.

## ભૂગોળ 
આટકોટ રાજકોટથી ૩૦ માઇલના અંતરે દક્ષિણ-પૂર્વમાં ભાદર નદીના કિનારે વસેલું છે.

## સંદર્ભ 
 આ લેખ હવે પબ્લિક ડોમેઇનમાં રહેલા  પુસ્તકમાંથી લખાણના અંશો ધરાવે છે.

શ્રેણી:જસદણ તાલુકો
શ્રેણી:સૌરાષ્ટ્ર
રામનગર, ઉત્તરાખંડ

**રામનગર** એ ભારત દેશના ઉત્તર ભાગમાં આવેલા પહાડી રાજ્ય ઉત્તરાખંડમાં સ્થિત એક નાનું પણ પ્રસિદ્ધ શહેર છે. આ નગર નૈનિતાલ જિલ્લામાં આવેલું છે. રામનગર શહેર ભારત દેશના સૌથી પહેલા અભયારણ્ય તથા જાણીતાં જોવાલાયક સ્થળો પૈકીના એક એવા જિમ કોર્બેટ નેશનલ પાર્કનું મુખ્ય મથક પણ છે, આ શહેર જિલ્લાના મુખ્ય મથક નૈનિતાલથી લગભગ ૬૫ કિમી જેટલા અંતરે કોસી નદીના તટ પર વસેલું છે. 

## બાહ્ય કડીઓ 
* Official Website of Nainital district
* Ramnagar-Nainital Tourism
* India9.com: Ramnagar, Uttarakhand

શ્રેણી:ઉત્તરાખંડ
શ્રેણી:નૈનિતાલ જિલ્લો
શ્રેણી:જોવાલાયક સ્થળો
કાંગડા

**કાંગડા** એ ભારતના હિમાચલ પ્રદેશમાં આવેલા કાંગડા જિલ્લામાં આવેલ એક શહેર અને નગરપાલિકા છે

## વસતિ
૨૦૦૯ની ભારતની વસતિ ગણતરી અનુસાર , અહીંની વસતિ ૯૧૫૪ છે. સ્ત્રી પુરુષ પ્રમાણ ૫૦% : પ૦% છે. અહીં સાક્ષરતાનું પરમાણ ૮૩% છે, જે રાષ્ટ્રીય સરાસરી ૮૯.૫% કરતાં વધુ છે.  પુરુષોમાં સાક્ષરતા ૮૫% અને મહિલામં સાક્ષરતા ૮૧% છે. ૧૦% વસતિ ૬ વર્ષથી ઓછી ઉંમરનાની છે.

## ઇતિહાસ
ઐતિહાસિક રીતે *નગરકોટ* અને તેની સ્થાપના કહે છે કે રાજા ભીમે કરી, જેઓ ઈંદ્રપ્રસ્થના (હાલનું દીલ્હી) કુરુ રાજા યુધિષ્ઠીર ના નાના ભાઈ હતાં. 

### નગરકોટ પર ચઢાઈ 
મોહમ્મદ ગઝનીએ ઇ. સ. ૧૦૦૯માં એક મંદિરને હસ્તક આ કિલ્લા પર ચઢાઈ કરી અને અઢળક સંપત્તિ લૂંટી ગયો. ઇ. સ. ૧૩૬૦માં ફરી ફીરોઝશાહ તઘલખે ફરી આને લૂંટ્યો. દેવી બજ્રેશ્વરીનું મંદિર ઉત્તર ભારતમાં તે સમયે સૌથી પ્રાચીન અને ધનાઢ્ય મંદિર હતું. ચોથી એપ્રિલ, ૧૯૦૫ના દિવસે આવેલ ૧૯૦૫ના કાંગડા ધરતીકંપ દ્વારા આ મંદિર અને કિલ્લો ધરાશાયી થઈ ગયો, આ ધરતીકંપમાં ૧૩૩૯ લોકો આ શહેરમાં અને ૨૦,૦૦૦ લોકો અન્યત્ર મૃત્યુ પામ્યા. ઇ. સ. ૧૮૫૫માં આ જિલ્લાનું મુખ્ય મથક અહીંથી હટાવી ધર્મશાલા છાવણી ખાતે ખસેડાયું જેની સ્થાપના ઇ. સ. ૧૮૪૯માં થઈ.

અમુક સમયે કાંગડા પર નેપાળી લોકો (પહેલા ગોરખા)નો કબ્જો રહ્યો હતો જેઓ આને બૃહદ નેપાળનો ભાગ બનાવવા માંગતા હતાં. ઇ. સ. ૧૮૦૯માં પંજાબના શીખ રાજા રણજીતસિંહ વચ્ચે પડ્યાં અને નેપાળી સેનાને સતલજની પૂર્વ તરફ ભગાડી દીધી. મધ્ય ૧૯ મે સદીની મધ્યમાં બ્રિટિશો દ્વારા આ ક્ષેત્ર પર કબ્જો જમાવાયો. ઇ. સ. ૧૯૪૮માં તે સમયના કાંગડાના રાજા (કાંગડા-લંબરગાવના રાજ) ધ્રુવ દેવ ચંદ કટોછ દ્વારા આને ભારતમાં વિલિન કરી દેવાયું.

## ભૂગોળ
કાંગડા  અક્ષાંસ રેખાંશ પર આવેલું છે. સમુદ્ર સ્પાટીથી આની સરાસરી ઊંચાઈ ૭૩૩મી છે. કાંગડા જિલ્લો જાલંધરના દોઆબ થી લઈને હિમાલયની દક્ષિણી ટેકરીઓ સુધી ફેલાયેલો છે. આ શહેર બેનેર નદી અને માજ્હી નદીના સંગમ પર આવેલું છે અને બિયાસ નદી અહીંની મહત્વ પૂર્ણ નદી છે.

## અર્થ વ્યવસ્થા
૧૮૫૦માં અહીં ચા ના વાવેતરની શરૂઆત થઈ. મધ્ય એશિયાના ક્ષેત્રો સાથે વ્યાપાર મજબૂત કરવાના ઉદ્દેશ્યથી સરકારદ્વારા શરૂ કરેલ પાલમપુરના મેળામાં યારકંડીના વેપારીઓ ભાગ લે છે. લાહુલી લોકો લડાખ અને સીમાવર્તી ક્ષેત્રોમાં સામાન ઘેટાં બકરા પર લાદી વેપાર કરે છે. ચોખા, ચા, બટેટા, અફીણ, મસાલા, ઊન અને મધ એ મુખ્ય નિકાસ થતી વસ્તુઓ છે. 

## પ્રવાસી આકર્ષણો
ઘણા પ્રાચીન મંદિરો જેમ કે જવાલાજી મંદિર, બ્રિજેશ્વરી મંદિર, દેવી મંદિર, ચામુંડા દેવી મંદિર, ચિંતાપૂર્ણી મંદિર, બાબા બારોહ, પાંડવ દ્વારા નિર્મિત મસરૂર મંદિર અને બૈજનાથ મંદિર અહીં આવેલા છે. કાંગડા કિલ્લો પણ જાણીતું પ્રવાસી આકર્ષ છે, ધર્મશાલા નજીક આવેલ મેકલીઓડગંજ કે જે જિલ્લા મથક અને દલાઈ લામાનું ઘર છે તે પ્રણ પ્રચલિત છે. મહારાજા સંસારચંદ્ર સંગ્રહાલય કાંગડા કિલ્લાની બાજુમાં આવેલ છે. આ સંગ્રહાલયમાં કાંગડા કિલ્લા અને સંગ્રહાલયની ઓડિયો ગાઈડ ઉપલબ્ધ છે. 

## આ પણ જુઓ
*કાંગડા વેલી રેલ્વે
*કાંગડા કિલ્લો

## સંદર્ભ
## બાહ્ય કડીઓ
* ધર્મશાલા,મેકલીઓડ ગંજ અને કાંગડા ખીણની માહિતી પ્રવાસ અને સમાજ  વેબસાઈટ
* કાંગડા ચિત્ર માલા 

શ્રેણી:ભારતના ગિરિમથકો
સાયમન કમિશન

**સાયમન કમિશન** અથવા **સાયમન આયોગ** એ સાત બ્રિટિશ સાંસદો વડે બનાવવામાં આવેલું એક જુથ હતું. આ આયોગની રચના ઇ. સ. ૧૯૨૭ના વર્ષમાં અંગ્રેજી શાસન ધરાવતા ભારત દેશમાં બંધારણીય સુધારાઓનું અધ્યયન કરવાના હેતુથી કરવામાં આવી હતી. આ આયોગનું નામ સાયમન આયોગ (કમીશન) તેના અધ્યક્ષપદે રહેલા સર જોન સાયમનના નામ પરથી પાડવામાં આવ્યું હતું.

## વિરોધ અને લાલા લજપતરાયનું મૃત્યુ 
સાયમન કમિશનના બધા જ સદસ્યો અંગ્રેજો હતા, એ ભારતીયોનું ખુબ જ મોટું અપમાન હતું. ચૌરી ચૌરામાં બનેલી ઘટના બાદ અસહકાર આંદોલન પાછું ખેંચી લેવાયા પછી આઝાદીની લડાઈમાં જે ઠંડાપણું આવી ગયું હતું, તે હવે સાયમન કમિશનની રચનાની ઘોષણા સાથે જ વિખેરાઇ ગયું. ઇ. સ. ૧૯૨૭માં મદ્રાસ શહેરમાં કોંગ્રેસનું અધિવેશન થયું, જેમાં સર્વસંમતિથી સાયમન કમિશનનો બહિષ્કાર કરવાનો ફેંસલો કરવામાં આવ્યો. મુસ્લિમ લીગ દ્વ્રારા પણ સાયમન કમિશનનો બહિષ્કાર કરવાનો ફેંસલો કરવામાં આવ્યો.

3 ફેબ્રુઆરી, ૧૯૨૮ના રોજ આ કમિશન ભારત પહોચ્યું હતું. સાયમન કમિશન કોલકાતા, લાહોર, લખનૌ, વિજયવાડા અને પુના સહિત જ્યાં જ્યાં પણ પહોંચ્યું ત્યાં તેણે જબરજસ્ત વિરોધનો સામનો કરવો પડ્યો અને લોકોએ તેને કાળા વાવટા દેખાડી વિરોધ કર્યો. આખા દેશમાં સાયમન ગો બૈક (સાયમન પાછા જાઓ)ના નારા ગૂંજવા લાગ્યા હતા. લખનૌ ખાતે કરવામાં આવેલા લાઠીચાર્જમાં  પંડિત જવાહર લાલ નેહરૂ ઘાયલ થઇ ગયા અને ગોવિંદ વલ્લભ પંત અપંગ થયા. ત્રીસમી ઓક્ટોબર, ૧૯૨૮ના લાલા લાજપત રાયના નેતૃત્વમાં સાયમન કમિશનનો વિરોધ કરી રહેલા યુવાઓ પર બેરહમીથી લાઠીઓ ચલાવી પીટવામાં આવ્યા. પોલિસ દ્વારા લાલા લાજપત રાયની છાતી પર નિર્મમતાપૃર્વક લાઠીઓ વરસાવવામાં આવી. તેઓ ગંભીર રીતે ઘાયલ થઇ ગયા અને મરતાં પહેલાં લાલા એમ બોલ્યા હતા કે "આજ મેરે ઉપર બરસી હર એક લાઠી કિ ચોટ અંગ્રેજો કી તાબૂત કી કીલ બનેગી" અંતત: આ કારણે જ  સત્તરમી નવેમ્બર, ૧૯૨૮ના રોજ એમનું અવસાન થયું હતું.

## બાહ્ય કડીઓ 
*Indohistory.com: Simon Commission Boycott 
*Lala Lajpat Rai Biography: Simon Commission 
*Story of Pakistan: Simon Commission 
*Banglapedia: Indian Statutory Commission 
*Comprehensive Essay on the Simon Commission

શ્રેણી:ભારતનો ઇતિહાસ
પંચમઢી

**પંચમઢી** ભારતના મધ્ય પ્રદેશ રાજ્યમાં આવેલું એક ગિરિમથક છે, અને તેના પંચમઢી છાવણી માટે જાણીતું છે. ૧૦૦૦ મીટરની ઊંચાઈએ આવેલ આ શહેર *સાતપુડાની રાણી* તરીકે પણ ઓળખાય છે. મધ્ય ભારતના વિંધ્ય અને સાતપુડા પર્વત માળાનું સૌથી ઊંચુ શિખર ધૂપગઢ (૧૧૦૦મી) અહીં આવેલું છે.

## ઇતિહાસ 
૧૮૫૭માં બ્રિટિશ આર્મીના એક કેપ્ટન જેમ્સ ફોરસીથએ આ સ્થળની ઓળખ વિશ્વને કરાવી. આ ભારતના મધ્યક્ષેત્રની બ્રિટિશ સેના માટે અહીં ગિરિમથક અને સેનેટોરિયમ બન્યું. ૧૯૦૧માં અહીંની વસ્તી ૩૦૨૦ હતી જે ઉનાળા દરમ્યાન બમણી થઈ જતી. મધ્ય ક્ષેત્રનું આ ઉનાળુ રાજધાની પણ હતી. આ શહેરની આસપાસનું જંગલ ક્ષેત્ર ઘણી દુર્લભ વનસ્પતિ પ્રજાતિનું ઘર છે. મે ૨૦૦૯માં યુનેસ્કોએ પંચમઢી ઉદ્યાન ને આરક્ષિત જીવાવરણ ઘોષીત કર્યું છે.

### નગર 
આ નગર મોટું નથી. આ નગરનો મોટો ભાગ ભારતીય સેનાના તાબા હેઠળ છે અને પંચમઢી છાવણી હેઠળ આવે છે. અહીંની વસતિ લગભગ ૧૦,૦૦૦ છે, તેમાંની બહુમતી સેનામાં છે.

નાગરી શહેર નાનકડું છે અને તળાવની છેડે આવેલ છે. અહીં અમુક હોટેલ અને એક સિનેમા ઘર છે. અહીં એક બજાર છે. ભૂમિનો મોટોભાગ સેના હેઠળ છે જેમાં ક્લબ નજીકનું ક્ષેત્ર અને એક ગોલ્ફ કોર્સનો સમાવેશ થાય છે. ભાગ્યેજ વપરાતી એક હવાઈ પટ્ટી ધુપગઢ તરફ આવેલી છે. તેના પર ઘાસ ઊગી નીકળ્યું છે. આ હવાઈ પટ્ટી નજીક વાઘ દેખાયા છે. પંચમઢી છાવણીની કિનાર પર ચિત્તા પણ દેખાય છે.

= પર્યટન =
thumb|right|250px|પાંડવ ગુફા પંચમઢી
પંચમઢી એ એક શાંત પ્રવાસી સ્થાન છે. દિવાળી અને શિયાળામાં અહીં ઘણાં પ્રવાસીઓ આવે છે. કુમકુમ કોટેજ અને ગોલ્ફ વ્યુએ અહીં સારા રહેવાના સ્થળ છે અહીંની ઊંચાઈ અને સાતપુડાના જંગલો તેના ઝરણા અને વહેળાને કારણે વન્યજીવનને પોષે અને અને ખૂબ સુંદર છે. મધ્ય ભારતના સૌથી ઊંચાઈ પર આવેલા બે જંગલ ૧૯૯૯માં બે જંગલ ક્ષેત્રોને જોડવાના પ્રયાસ રૂપે ઘોષીત કરેલા પંચમઢી આરક્ષિત જીવાવરણ ક્ષેત્રમાં પંચમઢી આવેલું છે.

પંચમઢીની આસપાસના જંગલોમાં આવેલી ગુફાઓમાં ઘણાં ભીંત ચિત્રો જોવા મળે છે, આમાંથી અમુક ૧૦૦૦૦ વર્ષોથી પણ વધુ જૂની હોવાનું મનાય છે. ચિત્રમાં *પાંડવ ગુફા* તરીકે ઓળખાતી ગુફાની બહાર આવેલ બગીચો દેખાય છે. આ ગુફા મૂળ તો બૌદ્ધ ઉદ્ગમની છે, પણ આ નામ જ પ્રચલિત છે. આ ક્ષેત્ર (સાગના વૃક્ષો ધરાવતો) એક મોટું લાકડાનો પુરવઠો છે પણ જીવાવરણ ક્ષેત્ર હોવાને કારણે અહીં કોઇ નવું બાંધકામ કરવાની તેમજ વૃક્ષાછેદન કરવાની મનાઇ છે.

અન્ય પ્રવાસી આકર્ષણો:

* રજત પ્રપાત (મોટો ધોધ)
* બી ફોલ
* પાંડવ ગુફાઓ
* બડા મહાદેવ
* ગુપ્ત મહાદેવ
* ચૌરાગઢ (મહા શિવરાત્રીના દિવસે અહીં ઘણાં લોકો આવે છે)
* ધૂપગઢ (મધ્ય પ્રદેશના સાતપુડાનું સૌથી ઊંચું સ્થળ)
* હાંડી ખોહ (ઊંડી ખીણ)
* અપ્સરા ધોધ (ફેરી પુલ)
* જટાશંકર
* ડ્યુશ ધોધ
* પંચમઢી ટેકરી 
* પાંસી તળાવ
* વોટર્સ મીટ
* પીકાડીલી સર્કસ
* પથ્થર છત્તા
* ક્રમ્પની ભેખડ
* લેડી રોબર્ટસંસ વ્યુ
* કોલેટીન ભેખડ
* માઉંટ રોસા

મધ્ય પ્રદેશ સરકારના પર્યટન ખાતા દ્વારા ચલાવાતી હોટેલ સહિત અહીં અન્ય ઘણી હોટેલો આવેલી છે. નીજી કોટેજ રીસોર્ટ અને હોટેલો પણ છે. મુખ્ય શહેરથી ૪ કિમી દૂર ભારત સ્કાઉટ્સ અને ગાઈડ્સની કેમ્પ સાઈટ છે.

પ્રવાસીઓને *બીએસેનએલ*ના મોબાઈલ સાથે રાખવાની સલાહ અપાય છે કેમકે અન્ય નિજી કંપનીઓએ અહીં સેવા શરૂ નથી કરી. અહીં રૂપિયા સાથે રાખવાની પણ સલાહ અપાય છે કેમકે અહીં એસ.બી.આઈ. (SBI)નું એક જ એટીએમ કાર્યરત છે. એક્સિસ બેંક અહીં એટીએમ ૫ જાન્યુઆરી, ૨૦૧૧ સુધીમાં ખોલવા કાર્યરત છે. 

## સંદર્ભ 
## બાહ્ય કડીઓ 
* પંચમઢી - મધ્ય પ્રદેશ ટુરિઝમ
* પંચમઢી અને તેનો ઇતિહાસ 

શ્રેણી:ભારતના ગિરિમથકો
શ્રેણી:મધ્યપ્રદેશ
હિસાર

**હિસાર** () એ ભારત દેશના ઉત્તર ભાગમાં આવેલા હરિયાણા રાજ્યના હિસાર જિલ્લામાં આવેલું એક મહત્વનું શહેર છે, હિસાર શહેરમાં હિસાર જિલ્લાનું વહીવટી મુખ્ય મથક આવેલું છે. આ શહેર નવી દિલ્હીથી ૧૬૪ કિ.મી. પશ્ચિમમાં સ્થિત છે. હિસાર ભારતનું સૌથી મોટું ગેલ્વેનાઈઝ્ડ લોખંડ ઉત્પાદન શહેર છે. મોટી સ્ટીલ ઉદ્યોગની હાજરી કારણે, હિસાર "ધ સિટી ઓફ સ્ટીલ" તરીકે ઓળખાય છે.

## ઇતિહાસ 
thumb|upright|ફિરોઝશાહ ટુઘ્લકનો કિલ્લો, હિસાર (૧૩૫૪)
ઈ.સ. ૧૩૫૪માં ફિરોઝશાહ તખલઘે હિસારની સ્થાપના કરી હતી. તે મૂળ **હિસાર ફિરોઝા** (અને **હિસાર-એ-ફિરોઝા**) અથવા બીજા શબ્દોમાં કહીએ તો **ફોર્ટ ઓફ ફિરોઝ** કહેવામાં આવતું હતું.

## હવામાન 
## સંદર્ભો 
## બાહ્ય કડીઓ 
* હિસાર શહેરની અધિકૃત વેબસાઇટ

શ્રેણી:હરિયાણા
શ્રેણી:હિસાર જિલ્લો
ઘુમ

**ઘુમ** (અથવા **ઘૂમ**) એ ભારત દેશના પશ્ચિમ બંગાળ રાજ્યમાં આવેલ દાર્જિલિંગ હિમાલયન ક્ષેત્રનું એક નાનકડું નગર છે. દાર્જિલિંગ હિમાલયન રેલ્વે પર આવેલ આ સ્ટેશન ભારતનું સૌથી ઊંચાઈ પર આવેલ રેલ્વે સ્ટેશન છે. આ સ્ટેશન સમુદ્ર સપાટી થી ૨૨૨૫.૭મી ઊંચાઈ પર આવેલ છે. આ સ્થળે ઘૂમ મઠ અને દાર્જિલિંગ હિમાલયન રેલ્વેનો બાતસિયા વળાંક આવેલો છે.

## વાહનવ્યવહાર
ઘુમ ઘણાં રસ્તાઓનું સંગમ સ્થળ છે.  સીલીગુડીથી દાર્જિલિંગ જતો હિલ કાર્ટ રોડ આ શહેરમાંથી પસાર થાય છે.  આ સ્થળ દાર્જિલિંગથી ૬ કિમી દૂર છે અને વાયા સોનાડા થઈ કુરસિયોંગથી ૨૪ કિમી અંતરે છે. અહીંથી વાયા લોપ્ચુ કાલિમ્પોંગ લગભગ ૪૫ કિમી દૂર છે. અન્ય એક રસ્તો મોંગપુ તરફ જઈ અને કાલિમ્પોંગ સિલિગુડી રસ્તાને મળે છે. ડૉવ હીલ થઈ એક રસ્તો કુરસિયોંગ જાય છે. લગભગ ભારત-નેપાળની સીમા પર આવેલ સુકીયાપોખરી, મિરિક જતાં રસ્તા પર અહીંથી ૧૧ કિમી દૂર છે. 

દાર્જિલિંગ હિમાલયન રેલ્વેનું બાંધકામ ૧૮૭૯માં શરૂ થયું અને આ રેલ્વે પાટા ૪ એપ્રિલ ૧૮૮૧માં ઘુમ સુધી પહોંચ્યાં. ૧૮૭૮ સુધી કલકત્તાથી દાર્જિલિંગની યાત્રામાં ૫-૬ દિવસનો સમય લાગતો હતો. આ યાત્રા વરાળ એંજીન દ્વારા રેલ્વે પ્રવાસ, ગંગા નદી પાર કરવા સાહેબગંજ પાસે વરાળ હોડી દ્વારા પ્રવાસ અને ત્યાર બાદ ગાડાં અથવા પાલખી દ્વારા પ્રવાસ શામિલ હતો. ૧૮૭૮માં સિલિગુડીનું નામ ભારતના રેલ્વે નક્શા પર આવી ગયું અને આ પ્રવાસ સમય ૨ દિવસ જેટલો રહી ગયો.

આ યુદ્ધ સ્મારક  એક ઈંડા આકારનું પથ્થરનું સ્મારક છે જે ૩૭’ x  ૨૪’ છે. તેના પ્ર ૯ ફૂટનું કાંસાનું પુતળું છે. અને  ૩ ફૂટ ઊંચા અષ્ટકોણ પાયા પર ૩૦મી ઊંચાઈએ છતરડી છે જેના પર રોલ ઓફ ઓનર કોતરેલ છે. કાસંનું પૂતળું કૃષ્ણનગરના ગૌતમ પાલ દ્વારા કોતરાયેલ છે. 
આ મઠ નું  બાંધકમ ૧૮૫૭માં કરવામાં આવ્યું હતું. આ મઠ ૧૫ ફૂટ્આ ઊંચી "આવતાં બુદ્ધ" ને પૂજનારી પીળા જૂથનુ  છે. 

આ સિવાય ઘુમમાં અન્ય ત્રણ  ગોમ્પા છે - યીગાચોયેલિંગ, સાક્યચોયેલિંગ, અને ફીન. 

## ટાઈગર હીલ
ટાઈગર હીલ ઘુમથી પાંચ કિમી દૂર આવેલ છે અને ઘુમ કરતાં વધુ ઊંચાઈ ધરાવે છે (૧૧૦૦ ફીટ). સાફ દિવસે સમગ્ર દાર્જિલિંગ માંથી વિશ્વનું ત્રીજું સૌથી ઊંચુ શિખર કાંચન જંઘા શિખર જોઈ શકાય છે. જ્યારે ટાઈગર હિલ પરથીતો માઉંટ એવરેસ્ટની ટોચ પણ જોઈ શકાય છે. હજારો પ્રવાસીઓ વહેલી પરોઢે ઊઠી અહીંનો પ્રખ્યાત સૂર્યોદય નિહળવા અહીં આવી જાય છે. પણ મોટે ભાગના નિરાશ થઈ પાછા ફરે છે કેમકે ઘુમ એ વાદળોનું પણ પ્રિય સ્થળ છે, જોકે તેમને નિહાળવા પણ લોકોને મજા આવે છે. 

આ જ ક્ષેત્રમાં ૮૧૬૩ ફૂટની ઊંચાઈ પર સેંચલ તળાવ આવેલું છે જે દાર્જિલિંગને પાણી પુરવઠો પુરો પાડે છે. 

## ઘુમ ટેકરી
ઘુમ-સુખીયાપોકરી રોડ પર ૭૯૦૦ ફૂટની ઊંચાઈએ એક વિશાલ ખડકની ટેકરી આવેલ છે જ્યાંથી બાલસાન ખીણ અને આગળની અન્ય ટેકરીઓ જોઈ શકાય છે. ગર્ગ વર્લ્ડ નામનું મનોરંજન પાર્ક એક અન્ય આકર્ષણ છે.
.

## સંદર્ભ
## ચિત્રમાલા

Image:Ghum Railway Station.jpg|ઘુમ રેલ્વે સ્ટેશન
Image:Darjeeling War Memorial at Batasia.jpg| બતાસીયા ખાતે યુદ્ધ-સ્મારક
Image:Ghum Monastery.jpg| ઘુમ મઠ
Image:Ghum.jpg| બતાસીયા લૂપ ખાતેથી લાંબા અંતરનું દૃશ્ય

શ્રેણી:ભારતના ગિરિમથકો
શ્રેણી:પશ્ચિમ બંગાળ
રોહતક

**રોહતક** (હિંદી ભાષા: रोहतक), (પંજાબી ભાષા: ਰਹਤਕ) ભારત દેશના ઉત્તર ભાગમાં આવેલા  હરિયાણા રાજ્યમાં આવેલા રોહતક જિલ્લામાં આવેલું એક મહત્વનું શહેર છે. રોહતક જિલ્લાનું  વહીવટી મુખ્ય મથક રોહતક નગરમાં આવેલું છે.

## સંદર્ભ 
## બાહ્ય કડીઓ 
* રોહતકની અધિકૃત વેબસાઇટ 

શ્રેણી:હરિયાણા
સંભાર

**સંભાર** એ ગુજરાતી ભાષા માટે એક સંદિગ્ધ શબ્દ છે.

સૌરાષ્ટ્ર વિસ્તારમાં વણેલા ગાંઠીયા સાથે ખવાતા પપૈયાના વઘારેલા કચુંબરને **સંભાર** અથવા **સંભારો** કહેવામાં આવે છે.

આ ઉપરાંત ગુજરાતમાં સુકવીને દળેલા મસાલાના પાવડરને પણ સંભાર કહેવામાં આવે છે.

દક્ષિણ ભારતીય વાનગીઓ ઇડલી, ઢોસા, ઉત્તપ્પા વગેરે સાથે ખવાતા દાળ જેવા પ્રવાહીને પણ **સંભાર** અથવા **સાંબાર** કહેવામાં આવે છે.

શ્રેણી:વાનગી
શ્રેણી:ખોરાક
રાજા વડલા જામ (તા. જસદણ)

**રાજા વડલા જામ (તા. જસદણ)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા જસદણ તાલુકામાં આવેલું એક  ગામ છે. રાજા વડલા જામ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:જસદણ તાલુકો
શ્રેણી:સૌરાષ્ટ્ર
વશીયર

**વશીયર** ભારત દેશનાં પશ્ચિમ ભાગમાં આવેલાં ગુજરાત રાજ્યનાં વલસાડ જિલ્લાનાં વલસાડ તાલુકાનું ગામ છે. અહીં રાજહંસ અને સીનેપાર્ક મલટીપ્લેક્ષ આવેલાં છે. આ ગામમાં આંગણવાડી, પ્રાથમિક શાળા, દૂધની ડેરી,  પંચાયતઘર જેવી સગવડો ઉપલબ્ધ થયેલ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે.

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

શ્રેણી:વલસાડ જિલ્લો
શ્રેણી:વલસાડ તાલુકો
ચિખલદારા

**ચિખલદારા** ભારતના મહારાષ્ટ્ર રાજ્યમાં આવેલા અમરાવતી જિલ્લાનું એક ગિરિ મથક અને નગરપાલિકા છે.

ચિખલદારા એ એક પહાડી પર આવેલા સપાટ પ્રદેશ અને ઠંડી આબોહવા ધરાવતું ક્ષેત્ર છે. કપાસ ઉગાડતા પટ્ટામાં આ શહેર આવેલું છે. આ શહેરનું પૌરણિક મહત્વ પણ છે. કહેવાય છે કે શ્રી કૃષ્ણ રુક્મણિને લઈને અહીં આવ્યાં હતાં. આ મહારાષ્ટ્રનું એક માત્ર કોફી ઉગાડતું ક્ષેત્ર છે.

ચિખલદારાનું નામ રાજા કિચકનાં નામ પરથી પડ્યું છે, જેને મહાભારત અનુસાર પાંડવ ભાઈ ભીમે મારી નાંખ્યો હતો, અને દારી અર્થાત ઊંડી ખીણમાં ફેંકી દેવાયા હતાં (મરાઠીમાં દારી એટલે ખીણ). આમ તેનું મૂળ નામ કિચકદારા હતું જે આગળ ચાલતા ચિખલદારા બની ગયું.

## સંક્ષિપ્ત ઇતિહાસ 
૧૮૨૩માં હૈદરાબાદ રેજીમેંટના કેપ્ટન રોબીન્સને તેને શોધી કાઢ્યું હતું. અંગ્રેજોને આ સ્થળ ગમી ગયું કેમકે અહીંની લીલીછમ ભૂમિ તેમને બ્રિટનની યાદ અપાવતી હતી. સપ્ટેમ્બર/ઓક્ટોબરમાં ખરતાં પાદડાં તેમને બ્રિટિશ પાનખરની યાદ દેવડાવતાં. અહીં ભારત સરકારની રાજધાની બનાવવાનો પણ પ્રસ્તાવ હતો.

## વસ્તી 
૨૦૦૧ની ભારતીય વસ્તી ગણતરી અનુસાર અહીંની વસ્તી ૪૭૧૮ હતી. પુરુષ:સ્ત્રી પ્રમાણ ૫૮:૪૨ હતું. અહીંની સાક્ષરતા ૮૦% હતી જે રાષ્ટ્રીય સરેરાશ ૫૯.૫% કરતા વધુ હતી. પુરુષોમાં સાક્ષરતા ૮૬% હતી જ્યારે સ્ત્રીઓમાં ૭૨% હતી. ૧૨% વસતી ૬ વર્ષથી ઓછી ઉંમરની હતી.

## પાણી પુરવઠો 
અહીં સાકર તલાવમાંથી પાણી પુરું પડાય છે.

## મહત્ત્વપૂર્ણ સ્થાનીક સ્થળો 
# મેલઘાટ વાઘ અભયારણ્ય, જેમાં ગુગામલ રાષ્ટ્રીય ઉદ્યાન આવેલું છે
# ગાયકવાડ કિલ્લો
# ભીમ કુંડ: આ એ સ્થળ છે જ્યાં ભીમે કિચકને માર્યા પછી પોતાના રક્તરંજિત હાથ ધોયા હતા.
# વન ઉદ્યાન
# વન્યજીવન સંગ્રહાલય

## પ્રવાસી આકર્ષણો 
* ભીમકુંડ (કિચકદારી)
* વૈરાટ દેવી
* સનસેટ પોઈંટ
* બીર બંધ
* પંચબોલ પોઈંટ
* કાલાપાની બંધ
* મહાદેવ મંદિર
* દેમાદોહ ટાઈગર પ્રોજેક્ટ
* હરીકેન પોઈંટ
* મોઝારી પોઈંટ
* પ્રોસ્પેક્ટસ પોઈંટ
* દેવી  પોઈંટ
* મંકી પોઈંટ
* ગોરાઘાટ
* સાખર લેક
* માલવિયા અને સનસેટ પોઈંટ
* સરકારી ઉદ્યાન
* સંગ્રહાલયો
* ધોધ
* ધારખુરા
* બાકાદરી
* મુકુટગિરી

## બાહ્ય કડીઓ 
* મહારાષ્ટ્ર પ્રવાસનના અધિકૃત વેબસાઇટ પર ચિખલદારા 
* ચિખલદારા 

## સંદર્ભ 
શ્રેણી:ભારતના ગિરિમથકો
ભારતીય ક્રિકેટ સંઘ વિશ્વકપ ૧૯૮૩

**ભારતીય ક્રિકેટ સંઘ વિશ્વકપ ૧૯૮૩**

* કપિલ દેવ (સુકાની)
* સુનીલ ગાવસકર
* ક્રિષ્નામાચારી શ્રીકાંત
* દિલિપ વેંગસારકર
* સંદિપ પાટિલ 
* મોહિન્દર અમરનાથ
* યશપાલ શર્મા
* રોજર બિન્ની
* મદનલાલ શર્મા
* સૈયદ કિરમાણી (વિકેટકિપર)
* કિર્તિ આઝાદ
* બલવિન્દર સંધુ
* રવિ શાસ્ત્રી
* સુનીલ વાલ્સન

## આ પણ જુઓ 
*ક્રિકેટ
*ભારતીય ક્રિકેટ સંઘ વિશ્વકપ ૧૯૭૯
*ભારતીય ક્રિકેટ સંઘ વિશ્વકપ ૧૯૮૭
*ભારતીય ક્રિકેટ સંઘ વિશ્વકપ ૧૯૯૨

શ્રેણી:ક્રિકેટ
શ્રેણી:રમત
શ્રેણી:ભારતીય ક્રિકેટ
પ્રભાતદેવજી

thumb|રાજકુમાર પ્રભાતદેવજી
રાજકુમાર **પ્રભાતદેવજી** ધરમપુર રજવાડાના રાજકુમાર હતા. તેમણે પોતાનું સમગ્ર જીવન સંગીતની સેવામાં વિતાવ્યું હતું. એમણે સંગીતનાં ઘણા પુસ્તકો પ્રકાશિત કર્યા છે. ભારતીય રાગ-રાગિણીઓને અંગ્રેજી સ્ટાફ નોટેશનમાં લખવાનું ભગિરથ કાર્ય તેમણે પાર પાડ્યું હતુ.

## પુસ્તકો 
* *સંગીત પ્રકાશ* (૧૯૨૦)

## અંગત જીવન 
તેઓ મહારાજ વિજયદેવજીના નાના ભાઈ હતા.

## સંદર્ભ 
શ્રેણી:વ્યક્તિત્વ
શ્રેણી:સંગીતકાર
ભારતીય ક્રિકેટ સંઘ વિશ્વકપ ૧૯૭૯

**ભારતીય ક્રિકેટ સંઘ વિશ્વકપ ૧૯૭૯**

* શ્રીનિવાસ વેંકટરાઘવન (સુકાની)
* સુનીલ ગાવસકર
* ગુંડપ્પા વિશ્વનાથ
* મોહિન્દર અમરનાથ
* દિલિપ વેંગસારકર 
* અંશુમાન ગાયકવાડ
* કરસન ઘાવરી
* કપિલ દેવ
* બ્રિજેશ પટેલ
* સુરિન્દર ખન્ના (વિકેટકિપર)
* બિશનસિંઘ બેદી
* ભરત રેડ્ડી
* યશપાલ શર્મા

## આ પણ જુઓ 
*ક્રિકેટ
*ભારતીય ક્રિકેટ સંઘ વિશ્વકપ ૧૯૮૩
*ભારતીય ક્રિકેટ સંઘ વિશ્વકપ ૧૯૮૭
*ભારતીય ક્રિકેટ સંઘ વિશ્વકપ ૧૯૯૨

શ્રેણી:ક્રિકેટ
શ્રેણી:રમત
શ્રેણી:ભારતીય ક્રિકેટ
ભારતીય ક્રિકેટ સંઘ વિશ્વકપ ૧૯૯૨

**ભારતીય ક્રિકેટ સંઘ વિશ્વકપ ૧૯૯૨**

* મોહમ્મદ અઝહરુદ્દીન (સુકાની)
* કપિલ દેવ
* ક્રિષ્નામાચારી શ્રીકાંત
* રવિ શાસ્ત્રી 
* સંજય માંજરેકર
* સચિન તેંડુલકર
* અજય જાડેજા
* વિનોદ કાંબલી
* પ્રવિણ આમરે
* કિરણ મોરે (વિકેટકિપર)
* મનોજ પ્રભાકર
* જવગલ શ્રીનાથ
* વ્યંકટપતિ રાજુ
* સુબ્રતો બેનરજી

## આ પણ જુઓ 
*ક્રિકેટ
*ભારતીય ક્રિકેટ સંઘ વિશ્વકપ ૧૯૭૯
*ભારતીય ક્રિકેટ સંઘ વિશ્વકપ ૧૯૮૩
*ભારતીય ક્રિકેટ સંઘ વિશ્વકપ ૧૯૮૭

શ્રેણી:ક્રિકેટ
શ્રેણી:રમત
શ્રેણી:ભારતીય ક્રિકેટ
સુરિન્દર ખન્ના

**સુરિન્દર ખન્ના** ભારત દેશના આંતરરાષ્ટ્રીય ક્રિકેટ રમતા ખેલાડી છે, કે જે હાલ રમતમાંથી નિવૃત્ત થઇ ચુક્યા છે. આ ખેલાડી એકદિવસીય ક્રિકેટ સ્પર્ધા તેમ જ પાંચ દિવસની ટેસ્ટ ક્રિકેટ સ્પર્ધામાં વિકેટકિપર તરીકે તેમ જ બેટિંગમાં  ઘણીવાર પોતાની કાબેલિયત પુરવાર કરી ચુક્યા છે.

## આ પણ જુઓ
*ક્રિકેટ

શ્રેણી: ખેલાડી
શ્રેણી:ક્રિકેટર
શ્રેણી:રમત
શ્રેણી:ભારતીય ક્રિકેટ ખેલાડી
ભારતીય ક્રિકેટ સંઘ વિશ્વકપ ૧૯૮૭

**ભારતીય ક્રિકેટ સંઘ વિશ્વકપ ૧૯૮૭**

* કપિલ દેવ (સુકાની)
* સુનીલ ગાવસકર
* ક્રિષ્નામાચારી શ્રીકાંત
* દિલિપ વેંગસારકર
* સંદિપ પાટિલ 
* મોહમ્મદ અઝહરુદ્દીન
* રવિ શાસ્ત્રી
* નવજોત સિધ્ધુ
* રોજર બિન્ની
* કિરણ મોરે (વિકેટકિપર)
* મનોજ પ્રભાકર
* મનિન્દર સિંઘ
* ચેતન શર્મા
* ચંદ્રકાંત પંડિત

## આ પણ જુઓ 
*ક્રિકેટ
*ભારતીય ક્રિકેટ સંઘ વિશ્વકપ ૧૯૭૯
*ભારતીય ક્રિકેટ સંઘ વિશ્વકપ ૧૯૮૩
*ભારતીય ક્રિકેટ સંઘ વિશ્વકપ ૧૯૯૨

શ્રેણી:ક્રિકેટ
શ્રેણી:રમત
શ્રેણી:ભારતીય ક્રિકેટ
ખીરસરા (તા. ઉપલેટા)

**ખીરસરા** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા ઉપલેટા તાલુકામાં આવેલું એક ગામ છે. ખીરસરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, સુકા મરચાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક અને માધ્યમિક શાળા, પંચાયતઘર, સરકારી આરોગ્ય કેન્દ્ર, સહકારી મંડળી, આંગણવાડી, બેંક જેવી સવલતો પ્રાપ્ય થયેલી છે.

શ્રેણી:ઉપલેટા તાલુકો
શ્રેણી:સૌરાષ્ટ્ર
તરબૂચ

**તરબૂચ** કે **કલિંગર** (વૈજ્ઞાનિક નામ: સિટ્રુલસ લેનેટસ-*Citrullus lanatus* Thunb.), ક્યુકરબિટેસી કુળનું  (કોળા, દૂધી વગેરેનું કુળ) ફળ છે. તે જમીન પર પથરાયેલા વેલા પર ઉગે છે, જેનું મૂળ ઉદ્ભવ સ્થાન આફ્રિકા ખંડના દક્ષિણના દેશોને માનવામાં આવે છે. વનસ્પતિશાસ્ત્રની ભાષામાં પેપો ફળ તરિકે ઓળખાતા વિશિષ્ટ પ્રકારનું આ ફળ છે, જે ખુબ જાડી છાલ અને રસાળ ગર ધરાવે છે. અધોજાયી અંડાશયમાંથી પરિણમતાં આ પેપો ફળ ક્યુકરબિટેસી કુળની લાક્ષણિકતા છે. તરબૂચ પણ પેપો ફળ હોવાને કારણે જાડી લીલી કે ઘાટી અને આછી લીલી તથા પીળી ઝાંયવાળા ચટાપટા ધરાવતી છાલ, જે અંદરની તરફ સફેદ હોય છે, તથા મધ્યમાં અનેક બીજ પથરાયેલો લાલ રંગનો રસાળ મીઠો ગર ધરાવે છે. ફળ તરીકે કે અન્ય ફળોની સાથે કટકા કરીને તેને લગભગ સમગ્ર વિશ્વમાં ખાવામાં આવે છે. 

ભારતમાં તરબૂચની ખેતી કરવામાં આવે છે, અને ખાસ કરીને ગુજરાતમાં મુખ્યત્વે માહિકો, પાહુજા, સુગરબેબી અને ઇન્ડોઅમેરિકા જેવી કંપનીઓનું બિયારણ વાપરવામાં આવે છે.

File:Cutted watermelon in steel plate.jpg|કાપેલાં તરબૂચ
File:Watermelon Juice.jpg|તરબૂચનો જ્યુશ

## સંદર્ભ
શ્રેણી:વનસ્પતિ
શ્રેણી:ફળ
મોહમ્મદ અઝહરુદ્દીન

**મોહમ્મદ અઝહરુદ્દીન**  (જન્મ ૮ ફેબ્રુઆરી ૧૯૬૩) પૂર્વ ભારતીય ક્રિકેટ કપ્તાન અને રાજકારણી છે. તે મધ્યમ ક્રમના બેટ્સમેન અને ૧૯૯૦ના દાયકામાં ભારતીય ક્રિકેટ ટીમના કપ્તાન હતા ભારતીય રાષ્ટ્રીય કોંગ્રેસ પક્ષમાંથી તેઓ મોરાદાબાદ લોક સભાની બેઠક પર ચૂંટાઇ આવ્યા હતા.

૨૦૦૦ની સાલમાં અઝહરુદ્દીન ક્રિકેટ કૌભાંડમાં સંડોવાયેલા જણાયા હતો અને ભારતીય ક્રિકેટ કંટ્રોલ બોર્ડે તેમના પર આજીવન પ્રતિબંધ મૂક્યો હતો. ૮ નવેમ્બર ૨૦૧૨ના રોજ હૈદરાબાદની હાઇકોર્ટે આ પ્રતિબંધ ઉઠાવી લીધો હતો.

## આ પણ જુઓ 
*ક્રિકેટ

## સંદર્ભ 
શ્રેણી: ખેલાડી
શ્રેણી:ક્રિકેટર
શ્રેણી:ભારતીય ક્રિકેટ ખેલાડી
શ્રેણી:રાજકારણી
શ્રેણી:૧૯૬૩માં જન્મ
પાપડ

thumb|250px| પાપડ ભરેલી એક પ્લેટ
**પાપડ** એ ભારતીય ખાણાં સાથે સાથે ખાવા માટે વપરાતી એક કરકરી વાનગી છે, જે અડદના લોટમાંથી બનાવવામાં આવે છે. સૂકવીને તૈયાર કરેલા પાપડ તેલમાં તળીને કે અંગારા પર શેકીને ખાવા માટે પીરસવામાં આવે છે. પાપઙને એક પ્રકારની સહયોગી વાનગી ગણવામાં આવે છે. આ એક પાચક વાનગી ગણાય છે. કેટલીક જગ્યાએ પાપડ ખાણાના અંતમાં પણ ખાવાની પરંપરા છે.

ગુજરાત રાજ્યમાં પણ પાપડ ખાવાની પરંપરા ખુબજ પ્રચલિત છે. ગુજરાતી થાળી પાપડ વગર અધુરી ગણાય છે. ગુજરાતી લોકો મરીના સ્વાદવાળા, લાલ મરચાં વાળા, લીલાં મરચાં વાળા, લસણ વાળા એમ અલગ અલગ સ્વાદવાળા પાપડ બનાવીને ભરી રાખે છે.

## આ પણ જુઓ 
*રોટલી

શ્રેણી:ભારતીય વાનગી
શ્રેણી:ગુજરાતી વાનગી
શ્રેણી:ગુજરાતી ભોજન
બગસરા (તા.માળિયા-મિયાણા)

**બગસરા (તા. માળિયા-મિયાણા)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા મોરબી જિલ્લામાં આવેલા કુલ ૫ (પાંચ) તાલુકાઓ પૈકીના એક એવા માળિયા (મિયાણા) તાલુકામાં આવેલું એક  ગામ છે. બગસરા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

શ્રેણી:માળિયા (મિયાણા) તાલુકો
શ્રેણી:સૌરાષ્ટ્ર
ગોવિંદ વલ્લભ પંત

**ગોવિંદ વલ્લભ પંત** (સપ્ટેમ્બર ૧૦, ૧૮૮૭ - માર્ચ ૭, ૧૯૬૧) પ્રસિદ્ધ સ્વતંત્રતા સેનાની અને ઉત્તર પ્રદેશ રાજ્યના પ્રથમ મુખ્યમંત્રી હતા. પોતાના સંકલ્પ અને સાહસના કારણે મશહૂર પંતજીનો જન્મ અલમોડા જિલ્લામાં આવેલા ખોત ખાતે થયો હતો. સરદાર વલ્લભભાઈ પટેલના નિધન બાદ તેઓ ભારતના ગૃહમંત્રી બન્યા હતા. હિંદી ભાષાને રાષ્ટ્રભાષાનો દરજ્જો અપાવવામાં અને જમીનદારી પ્રથાને ખત્મ કરાવવામાં એમનું મહત્વપૂર્ણ યોગદાન રહ્યું હતું.

૧૯૫૭માં ભારત રત્ન સમ્માન એનાયત કરવાનો આરંભ એમના જ ગૃહમંત્રિત્વ કાળ દરમિયાન જ કરવામાં આવ્યો હતો.

## બાહ્ય કડીઓ
* 
* ગોવિંદ વલ્લભ પંત - ૧૦ સપ્ટેમ્બર, ૨૦૦૮ના રોજ ૧૨૨મો જન્મ દિવસ સમારોહ

શ્રેણી:ભારત રત્ન પુરસ્કારના વિજેતા
શ્રેણી:રાજનેતા
શ્રેણી:૧૯૬૧માં મૃત્યુ
શ્રેણી:૧૮૮૭માં જન્મ
કુચાઇકોટ સામુદાયિક વિકાસ ખંડ, બિહાર

**કુચાઇકોટ સામુદાયિક વિકાસ ખંડ** (અંગ્રેજી: Kuchaikote Community development block) (હિંદી:कुचायकोट सामुदायिक विकास खंड) એ ભારત દેશના ઉત્તરમધ્ય ભાગમાં આવેલા બિહાર રાજ્યમાં આવેલા ગોપાલગંજ જિલ્લાનો એક વહિવટી વિભાગ છે.

## ભૌગોલિક સ્થિતિ 
કુચાઇકોટ ભૌગોલિક રીતે  સ્થાન પર આવેલું છે.

### પંચાયતો 
કુચાઇકોટ સામુદાયિક વિકાસ ખંડના વહિવટી ક્ષેત્રમાં સમાવેશ કરવામાં આવેલી પંચાયતો નીચે મુજબ છે:
* પોખરવિન્દા (Pokharvinda), કુચાઇકોટ (Kuchaikote), શેરપુર (Sherpur), બેલબાંવા(Belbanwa) અને પરસોની પાંડે (Parsoni Pandey).

## આંકડાકીય માહિતી 
વસ્તી ગણતરી ૨૦૦૧ પ્રમાણે કુચાઇકોટ ખંડ ખાતે ૨,૭૭,૭૧૪ માણસો વસવાટ કરે છે.

## આર્થિક પરિસ્થિતિ 
કુચાઇકોટ ખંડની આર્થિક પરિસ્થિતિ મુખ્યત્વે કૃષિ-ઉત્પાદનો જેવાં કે શેરડી, કઠોળ તથા અનાજ પર આધાર રાખે છે. આ ખંડ આધુનિક બાગાયત તકનીકો અપનાવવા માટે જાણીતો છે.

## સંદર્ભો 
શ્રેણી:બિહાર
શ્રેણી:ગોપાલગંજ જિલ્લો
સામુદાયિક વિકાસ ખંડ

**સામુદાયિક વિકાસ ખંડ** (અંગ્રેજી: Community development block) (હિંદી: सामुदायिक विकास खंड}}) એ ભારત દેશના ગ્રામ્ય વિસ્તારના સરળ વહિવટ તથા વિકાસના હેતુથી નક્કી કરવામાં આવેલો ચોક્કસ વિસ્તાર છે. આ વિસ્તારનો વહિવટ *ખંડ વિકાસ અધિકારી* દ્વારા કરવામાં આવે છે. સામુદાયિક વિકાસ ખંડના વિસ્તારમાં કેટલીક પંચાયતો, કે જે ગ્રામ્ય કક્ષાનું સ્થાનિક વહિવટી તંત્ર ચલાવે છે તેનો સમાવેશ કરવામાં આવે છે.

## History 
The community development programme was launched on a pilot basis in 1952 to provide for a substantial increase in the country’s agricultural programme, and for improvements in systems of communication, in rural health and hygiene, and in rural education. The community development programme was rapidly implemented. In 1956, by the end of the first five year plan period, there were 248 blocks, covering around a fifth of the population in the country. By the end the second five year plan period, there were 3,000 blocks covering 70 per cent of the rural population. By 1964, the entire country was covered.

## References
બાલોતા (તા.હાંસોટ)

**બાલોતા** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય-દક્ષિણ ભાગમાં આવેલા ભરૂચ જિલ્લામાં આવેલા કુલ ૮ (આઠ) તાલુકાઓ પૈકીના એવા હાંસોટ તાલુકામાં આવેલું એક મહ્ત્વનું ગામ છે. ખંભાતના અખાતના તટ પ્રદેશમાં આવેલું હોવાથી અહીં મીઠું પકવવાનો વ્યવસાય પણ ચાલે છે. આ સિવાય બાલોતાના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. ગામમાં મુખ્યત્વે કપાસ, ડાંગર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

બાલોતા ગામના નામ પરથી બાલોતિયા અટક પડી છે.

શ્રેણી:હાંસોટ તાલુકો
ઘંબુ તીર્થ (જૈન)

**ઘંબૂ તીર્થ** ગુજરાત રાજ્યના મહેસાણામાં સ્થિત છે. આ લોકપ્રિય જૈન તીર્થસ્થળ મહેસાણા જિલ્લાના ઘંબૂ ખાતે આવેલું છે. ગંબીરા પાર્શ્‍વનાથને સમર્પિત આ તીર્થ અહીંનું મુખ્ય આકર્ષણ છે. અહીં તીર્થ યાત્રિયો માટે રોકાણ કરવા માટેની વ્યવસ્થા છે. દર વર્ષે હજારોની સંખ્યામાં શ્રધ્ધાળુઓનું અહીં આગમન થાય છે.

શ્રેણી:મહેસાણા જિલ્લો
શ્રેણી:જૈન તીર્થ
એકલિંગજી

**એકલિંગજી** ભગવાન શિવનું એક નામ છે. એકલિંગજી મેવાડ રાજના શાસક દેવ છે, અને મેવાડના રાજવી મહારાણાઓ તેમના દિવાન તરીકે નિયુક્ત થયા હોય તેવા ભાવથી રાજ કરતા આવ્યા છે. એકલિંગજીનું પ્રખ્યાત મંદિર ભારતનાં પશ્ચિમ ભાગમાં આવેલાં રાજસ્થાન રાજ્યનાં ઉદયપુર જિલ્લામાં આવેલું હિંદુ મંદિર સંકુલ છે. આ ઉપરાંત ત્રિવેદી મેવાડા, ભટ્ટ મેવાડા અને અન્ય મેવાડા બ્રાહ્મણોના પણ તે ઇષ્ટદેવ છે. અમદાવાદના સારંગપુર વિસ્તારની કોકડીયાની પોળમાં ત્રિવેદી મેવાડા બ્રાહ્મણોની જ્ઞાતિનું એકલિંગજી ભગવાનનું મુખ્ય મંદિર આવેલું છે.

## ઇતિહાસ
ભગવાન શંકરનાં જ એક સ્વરૂપ એવા એકલિંગજીને અધિષ્ઠાતા દેવ તરીકે રાખીને તેમનાં આ મંદિરનું બાંધકામ ગોહિલ વંશજોએ (જે પછીથી મેવાડના સિસોદિયા કહેવાયા) ઈ.સ. ૯૭૧માં શરૂ કર્યું હતું. સુંદર નક્શીકામ કરેલાં કુલ ૧૦૮ મંદિરો આ મંદિર સંકુલમાં બનાવ્યાં હતાં. મુખ્ય મંદિર, કે જેમાં ભગવાન એકલિંગજી બિરાજે છે તે પાછળથી ૧૫મી સદીમાં નિર્માણ પામેલું છે. આ મંદિર પહેલા નાશ પામેલા મંદિરનાં અવશેષોમાંથી મૂળ જગ્યાએ જ બનાવવામાં આવ્યું છે. ઊંચા કોટથી રક્ષાએલું આખું પરિસર આરસપહાણ અને ગ્રેનાઈટનાં પથ્થરોમાંથી બનાવવામાં આવ્યું છે. મુખ્ય મંદિર વિશાળકાય બે મજલા ઊંચા સ્તંભોથી શોભતા મંડપ (મંદિરનો અંદરનો ભાગ) અને ખુબજ ઝીણી નક્શીવાળા અતિભવ્ય શિખરથી શોભાયમાન છે. મંદિરના ગર્ભગૃહમાં મધ્યે કાળા આરસનું બનેલું ભગવાન એકલિંગજીનું શિવલિંગ વિશાળ થાળામાં બિરાજે છે. આ શિવલિંગ તેના પ્રકારનું એક વિશિષ્ટ શિવલિંગ છે, કેમકે તે ચાર દિશામાં ચાર મુખ ધરાવે છે. પરિસરમાં આવેલું અન્ય એક મંદિર છે, લકુલીશ મંદિર જે ૯૭૧ની સાલમાં બાંધવામાં આવ્યું હતું, અને તે લકુલીશ સંપ્રદાયનું સમગ્ર ભારતમાં એકમાત્ર મંદિર છે.

## સ્થાન
ઉદયપુરથી ૨૨ કિમી ઉત્તરે સ્થિત એકલિંગજી બસ કે અન્ય વાહન મારફતે સડકમાર્ગે સહેલાઈથી પહોંચી શકાય તેમ છે. ઉદયપુરથી રાજસ્થાનનાં જ અન્ય એક પ્રખ્યાત યાત્રાધામ શ્રીનાથજી જતાં રસ્તા પર જ આવેલું છે. યાત્રાળુઓને અહીં પહોંચવા માટે રાજ્સ્થાન રાજ્ય પરિવહન નિગમની બસો ઉદયપુર કે રાજસ્થાનના અન્ય મહત્વનાં સ્થળોએથી તથા ગુજરાત રાજ્ય વાહનવ્યવહાર નિગમની (એસ.ટી.) બસો પણ અમદાવાદ, હિંમતનગર વગેરે શહેરોથી આસાનીથી મળી રહે છે.

## વિશેષતા
આખું મંદિર પરિસર મેવાડના રાજપરિવાર હસ્તક છે, અને તેઓજ મંદિરના ટ્રસ્ટનાં મુખ્ય ટ્રસ્ટીઓ છે. મુળભૂત રીતે આ મંદિર રાજ પરિવારનું અંગત મંદિર છે જે જાહેર જનતાને માટે ખુલ્લું મુકવામાં આવેલું છે. એક માન્યતા પ્રમાણે તેનું અસ્તિત્વ ઈ.સ. ૭૩૪થી છે. દર સોમવારે સાંજે ઉદયપુરનાં મહારાજા મંદિરે દર્શન કરવા આવે છે.

મંદિરમાં મેવાડના મહારાજા, રાજપરિવાર અને મંદિરનાં પુજારી સિવાય અન્ય કોઈને પૂજા કરવાની પરવાનગી નથી. એકલિંગજીની આસપાસ અન્ય શિવ મંદિરો પણ આવેલાં છે. આ ઉપરાંત નજીકમાં આવેલા નાગદામાં પ્રખ્યાત સાસ-બહુ અને અદ્ભુતજીનાં મંદિરો આવેલાં છે. સાસ-બહુ મંદિર તેની સુંદર કોતરણી માટે પ્રખ્યાત છે, જેમાં રામાયણનાં અનેક પ્રસંગો કંડારવામાં આવ્યાં છે.

## અગત્યના ઉત્સવો
* મહા વદ ચૌદસ - શિવરાત્રી

### એકલિંગજી પાટોત્સવ
ફાગણ વદ ચૌદસના દિવસે રાજસ્થાનના મૂળ એકલિંગજી મંદિરમાં ભવ્ય ઉત્સવ ઉજવવામાં આવે છે. જ્યાં જ્યાં મેવાડા બ્રાહ્મણો વસે છે ત્યાં ત્યાં પણ આ દિવસ ધામધૂમથી મનાવવામાં આવે છે. અમદાવાદમાં સારંગપુર વિસ્તારમાં આવેલી કોકડીયાની પોળમાં અને રાયપુર દરવાજા બહાર એમ બે એકલિંગજીના મંદિરો આવેલા છે. ત્રિવેદી મેવાડા અને ભટ્ટ મેવાડા બ્રાહ્મણો આ દિવસે ભગવાનના ચલિત વિગ્રહને પાલખીમાં બેસાડી ધામધૂમથી નગર યાત્રા કાઢે છે.

## સંદર્ભ
* રાજસ્થાન સરકારની વેબસાઇટ પર એકલિંગજી મંદિરની માહિતી

### પુસ્તકો 
* 
* 

## બાહ્ય કડીઓ 
* એકલિંગજી.કોમ 

શ્રેણી:હિંદુ ધર્મ
શ્રેણી:દેવી દેવતા
શ્રેણી:મંદિરો
શ્રેણી:ઉદયપુર જિલ્લો
રુણી તીર્થ (જૈન)

રુણી તીર્થ ગુજરાત રાજ્યના મહેસાણામાં રુણી ગામ ખાતે આવેલું તીર્થ છે. આ તીર્થ ૧૨૬ સેમી ઊંચી ભગવાન ગોડીજી પાર્શ્‍વનાથની સફેદ પ્રતિમા માટે પ્રખ્યાત છે. આ મૂર્તિ પદમાસન મુદ્રામાં સ્થાપિત કરવામાં આવેલી છે. એમ માનવામાં આવે છે કે આ મૂર્તિ હેમચંદ્રાચાર્યે ૪૫૦ વર્ષ પહેલાં સ્થાપિત કરી હતી.

## સંદર્ભ 
શ્રેણી:મહેસાણા જિલ્લો
શ્રેણી:જૈન તીર્થ
મકવાણા (અટક)

**મકવાણા** મુખ્યત્વે ગુજરાતની હિંદુ જ્ઞાતિઓમાં વપરાતી એક અટક છે.

શ્રેણી:જ્ઞાતિ
ઇંટાળા નાના (તા. પડધરી)

**ઇંટાળા નાના (તા. પડધરી)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા પડધરી તાલુકામાં આવેલું એક ગામ છે. ઇંટાળા નાના ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.
 

શ્રેણી:પડધરી તાલુકો
શ્રેણી:સૌરાષ્ટ્ર
શંખેશ્વર જૈન તીર્થ

**શંખેશ્વર જૈન તીર્થ** ગુજરાત રાજ્યના પાટણ જિલ્લામાં શંખેશ્વર ખાતે આવેલું જૈન તીર્થ સ્થળ છે. આ મંદિરના મૂળનાયક તીર્થંકર પાર્શ્વનાથ છે. આ સ્થળ ૧૨૫ સે.મી. ઊંચી પદ્માવતી દેવીની પ્રતિમા માટે પ્રસિદ્ધ છે. પદ્માવતીની મૂર્તિ ઉપરાંત સરસ્વતી, મહાલક્ષ્મી, નાકોડા ભૈરવ અને મણિભદ્ર વીરની પ્રતિમાઓ પણ અહીં જોઇ શકાય છે. આ તીર્થસ્થળમાં યાત્રીઓ માટે રોકાણ કરવાની વ્યવસ્થા છે. આ તીર્થની નજીકમાં જ ૧૦૮ ભક્તિવિહાર પાર્શ્વનાથ, રાજેન્દ્રસૂરી નવકાર મંદિર, આગમમંદિર તીર્થ, ભક્તામર મંદિર અને કલાપૂર્ણ ગુરૂમંદિર પણ આવેલા છે.

હાલનું મંદિર ૧૮૧૧માં બાંધવામાં આવ્યું હતું.

## છબીઓ 

File:Shankheswarji (20).jpg|શંખેશ્વર જૈન મંદિર, શિખરો અને મૂર્તિઓ
File:Shankheswarji (10).jpg|દિવાલ પરની કોતરણીઓ

## સંદર્ભ 
## સ્ત્રોત 
* 

શ્રેણી:પાટણ જિલ્લો
શ્રેણી:જૈન તીર્થ
શ્રેણી:શંખેશ્વર તાલુકો
મહેન્દ્રગઢ જિલ્લો

**મહેન્દ્રગઢ જિલ્લો** ભારત દેશના ઉત્તર ભાગમાં આવેલા હરિયાણા રાજ્યમાં આવેલા કુલ ૨૨ (બાવીસ) જિલ્લાઓ પૈકીનો એક જિલ્લો છે. મહેન્દ્રગઢ જિલ્લાનું મુખ્યાલય નારનૉલમાં છે. આ જિલ્લો હરિયાણા રાજ્યના ગુરગાંવ વિભાગમાં આવેલ છે.

શ્રેણી:હરિયાણા
પલવલ જિલ્લો

**પલવલ જિલ્લો** ભારત દેશના ઉત્તર ભાગમાં આવેલા હરિયાણા રાજ્યમાં આવેલા કુલ ૨૨ (બાવીસ) જિલ્લાઓ પૈકીનો એક જિલ્લો છે. પલવલ જિલ્લાનું મુખ્યાલય પલવલમાં છે. 

## બાહ્ય કડીઓ 
* હરિયાણાનો ઇતિહાસ 

શ્રેણી:હરિયાણા
નોકરી

**નોકરી** એ એક આર્થિક પ્રવૃત્તિ છે. કોઇપણ વ્યક્તિ કોઇપણ સરકારી, અર્ધસરકારી અથવા ખાનગી સંસ્થાઓ, પેઢી, ગોડાઉન, ઘર, ખેતર, બગીચા કે દુકાન ખાતે જરૂરી કાર્યો કરવા માટે નીયત કરેલા સમય માટે નિયનિતપણે ફરજ બજાવે છે, જે માટે તે વ્યક્તિને નક્કી કરવામાં આવેલી ચોક્કસ રકમ મહેનતાણા રૂપે મળે છે. આ રીતે મળતી આવકમાંથી વ્યક્તિ પોતાનો જીવનનિર્વાહ કરે તેને નોકરી કહેવામાં આવે છે. વર્તમાન સમયમાં આ એક મધ્યમ પ્રકારની આર્થિક પ્રવૃત્તિ ગણાય છે.

## સરકારી નોકરી 
ભારત દેશમાં સરકારી નોકરી મુખ્યત્વે રાજ્ય સરકાર અને કેન્દ્ર સરકાર દ્વારા આપવામાં આવતી હોય છે અને તેથી તેના કર્મચારીઓને રાજ્ય સરકારના કર્મચારી કે કેન્દ્ર સરકારના કર્મચારી કહેવામાં આવે છે. કલેક્ટર, મામલતદાર, પંચાયતો સહિત રાજ્ય સરકારના વહિવટ હસ્તકની કચેરીમાં કર્મચારી તરીકે કામ કરનારાઓને રાજ્ય સરકારના કર્મચારીઓ કહેવામાં આવે છે. જ્યારે ટપાલખાતું, ભારતીય સંચાર નિગમ, રેલ્વે, આયકર, વગેરે વિભાગના કર્મચારીઓને કેન્દ્ર સરકારના કર્મચારીઓ તરીકે ઓળખવામાં આવે છે.

શ્રેણી:વ્યવસાય
ખાંડવપ્રસ્થ

ભારતીય ઉપખંડમાંના પૌરાણિક સમયથી ચાલતા આવેલા હિંદુ ધર્મના લોકોમાં અતિ મહત્વના એવા મહાભારત ગ્રંથમાં વર્ણવ્યા અનુસાર **ખાંડવપ્રસ્થ** પૌરાણિક નગરી છે જે અર્જુને વસાવી હતી. પુરાણો અનુસાર ખાંડવ પ્રદેશમાં નાગ જાતિના લોકોની વસ્તી હતી.
અર્જુને અગ્ન્યાસ્ત્રનો ઉપયોગ કરીને ખાંડવ પ્રદેશમાં આગ લગાડી તે પ્રદેશમાથી નાગ લોકોને દૂર કરી ઇન્દ્રદેવના આદેશ મુજબ ઇન્દ્રપ્રસ્થ નગરની સ્થાપના કરી હતી. તેથી તેને ખાંડવપ્રસ્થ પણ કહેવામાં આવતી.

શ્રેણી:પુરાણ
શ્રેણી:પૌરાણિક કથા
માછીમારી

thumb
**માછીમારી** એ એક વ્યવસાય છે. કોઇપણ વ્યક્તિ કોઇ જળાશય જેમ કે તળાવ, સરોવર, નદી અથવા સાગરમાંથી માછલી પકડી, એને બજારમાં વેચીને થતી આવકમાંથી પોતાનો જીવનનિર્વાહ કરે તેને માછીમારીનો વ્યવસાય કહેવામાં આવે છે.

ગુજરાત રાજ્યનો સાગરકિનારો ભારત દેશનાં અન્ય રાજ્યો કરતાં ઘણો જ લાંબો હોવાને કારણે માછીમારીનો વ્યવસાય પૂરજોશમાં ચાલે છે અને ઘણા લોકો આ વ્યવસાય સાથે સંકળાયેલા છે.

શ્રેણી:વ્યવસાય